OpenLLM-France/wikimedia huggingface dataset:
# Lars Hörmander

Lars Hörmander (Mjällby, Suedia, 1931ko urtarrilaren 24a - Lund, Suedia, 2012ko azaroaren 25a) suediar matematikaria izan zen.
Lehenengo ikasketak Lundeko unibertsitatean egin zituen. Marcel Riesz irakaslearen gidaritzapean, funtzioen teoria klasikoa eta analisi harmonikoa landu zituen batez ere. 1950ean jaso zuen titulua, eta Rieszen zuzendaritzapean hasi zen ikerlanean. Hura erretiratu zenean (1952), ekuazio diferentzial partzialak lantzen hasi zen. Doktoregoa 1955ean bukatu zuen, eta Stockholmeko Unibertsitatean irakasle-postua eskatu zuen. Aurretik Estatu Batuetara joan zen eta Chicago, Kansas eta Minnesotako unibertsitateetan aritu zen. Zientzia Matematikoetako Institutuan ere egon zen. Suediara itzuli zen, eta han egon zen irakasle; hala ere, Estatu Batuetan, Stanford Unibertsitatean eta Ikerketa Aurreratuetarako Institutuan bereziki, lan egin zuen. 1962an, Stockholmeko Nazioarteko Kongresuan, Fields domina jaso zuen, ekuazio diferentzial partzialei buruz egindako lanari esker. 1964-68 urteak Princetonen eman zituen, eta 1968tik aurrera Lundeko Unibertsitateko matematikako katedran aritu zen. Liburu hauek idatzi zituen, besteak beste: The analysis of linear partial differential operators (1983-1985, Eragile diferentzial partzial linealen analisia), Linear Partial Differential Operators (1963, Eragile diferentzial partzial linealak), An Introduction to Complex Analysis in Several Variables (1966, Aldagai anitzeko analisi konplexuari sarrera).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q333941
* Multimedia: Lars Hörmander / Q333941
# Lars Løkke Rasmussen

Lars Løkke Rasmussen (Vejle, Danimarka, 1964ko maiatzaren 15a) daniar politikaria eta Venstre alderdiko buruzagia da. 2009 eta 2011 bitarte Danimarkako lehen ministroa izan da. 2015eko hauteskundeen ondorioz, berriro ere daniar lehen ministroa da.
* Datuak: Q182397
* Multimedia: Lars Løkke Rasmussen / Q182397
# Lars Erik Humlekjær

Lars Erik Humlekjær (Fredrikstad, 1971ko apirilaren 29a) arkularia da. Norvegia ordezkatu zuen 2000ko Udako Olinpiar Jokoetan.

## Erreferentziak

* ↑ Lars Erik Humlekjær
* ↑ Lars Erik HUMLEKJAER

## Kanpo estekak

* Datuak: Q16213563
# Lars Korvald

Lars Korvald (Mjøndalen, 1916ko apirilaren 29a – ibidem, 2006ko uztailaren 4a) norvegiar nekazari eta politikaria izan zen. Norvegiako lehen ministroa izan zen 1972tik 1974ra.
Norvegiako Nekazaritza Eskolan graduatu zen eta Tomb baserri-eskolako zuzena izan zen.
Alderdi Kristau Demokratako kide izan zen eta diputatu aukeratu zuten 1961ean. 1967an, alderdiburu bihurtu zen. 1972tik 1973ra lehen ministro izan zen. Garai horretan ebatzi zen Norvegia Europako Ekonomia Erkidegoko kide izateari buruzko eztabaida. 1981ean legebiltzarretik erretiratu zen.
* Datuak: Q317412
* Multimedia: Lars Korvald / Q317412
# Lars Onsager

Lars Onsager (Kristiania, egun Oslo, Norvegia, 1903ko azaroaren 27a - Miami, 1976ko urriaren 5a) estatubatuar kimikari eta fisikari teorikoa izan zen, sortzez norvegiarra. Kimika-ingeniaritzako eta kimikako ikasketak egin zituen, Trondheimen (Norvegia) eta Zurichen (Suitza), hurrenez hurren. 1928an, Estatu Batuetara joan zen, eta eskolak eman zituen Johns Hopkins Unibertsitatean, Baltimoren, eta Brown Unibertsitatean, Providencen. 1945ean, Yale Unibertsitatera deitu zuten Kimikaren Teoria irakastera, eta Estatu Batuetako herritartasuna hartu zuen urte hartan bertan. 1968an, Kimikako Nobel saria jaso zuen, termodinamikaren alorrean egindako lanarengatik. 1972an, Yaleko Unibertsitatea utzita, Miamiko Unibertsitatean hasi zen lanean. Lars Onsagerren lanik ospetsuenak atzera ezinezko prozesuen termodinamikari buruz egindakoak dira (gorputz bero batetik hotz batera igarotzen den berotasuna, adibidez). Bestalde, koloideak eta metalak aztertu zituen, eta hidrodinamikako ikerketak egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q107405
* Multimedia: Lars Onsager / Q107405
# Lide ta Ixidor

Lide ta Ixidor Santos Intxaustiren opera da (beste sailkapen batzuen arabera, haurrentzako ipuin lirikoa), euskarazko lehen haurrentzako opera. Bi ekitaldi eta epilogoa ditu. Libretoa Alfredo Etxabek idatzi zuen.

## Historia

1910eko maiatzaren 24an estreinatu zen Bilboko Campos Eliseos antzokian. Bertan egin zuen debuta Maria Teresa Tellaeche bigarren mailako paper batean.
La Voz de Guipúzcoa egunkariak opera kritikatu zuen euskal kutsu faltagatik. Lehen emanaldiaren ostean, laster ia ahaztuta geratu zen urte askotan.
2022ko urriaren 22an, berreskuratu ondoren, opera aurkeztu zuen Bilboko Koral Elkarteak, bakarlari hauekin: Marta Urbieta (Lide), Maite Maruri (Ixidor), Olatz Saitua (atsoa), Larraitz Navas (maitagarria) eta Gorka Unamuno (deabrua). Diskoa ere grabatu zuen.

## Pertsonaiak

| Pertsonaia | Tesitura |
| Lide | soprano |
| Ixidor | mezzosoprano |
| Atsoa | soprano |
| Maitagarria | soprano |
| Satanito deabrua | tenor |

## Argumentua

Oharra: Atal honek istorio osoa edo amaiera argitzen du.
Operak eguneroko bizitzaz kontatzen du. Istorioa Gabonetan gertatzen da. Lide eta Ixidor neba-arrebak baserrian geratu dira gurasorik gabe. Atso batek atea jo du eta etxean sartzen utz diezaioten konbentzitu ditu. Bat-batean Lide eta Ixidor jauregi batean agertu dira eta opil handi bat agerrarazi dute. Jaten hasiak direnean, tarta barrutik deabrua agertu da, haiei kalte egiteko asmoz, baina Ixidorrek uxatu du. Orduan, lorategian, maitagarri bat agertu zaie, eta gero Jesusen jaiotza eta Errege Magoen etorrera. Orduan, neba-arrebak esnatu eta baserrira itzuli zirela jabetu dira.
Nabarmentzekoa da operaren elebitasuna: gaztelaniaz abesten duen pertsonaia bakarra deabrua da.

## Erreferentziak

* 1 2 3 4 «María Teresa Tellaeche aktoreak 1910 eko maiatzaren 24ean egin zuen debuta Lide ta Ixidor obran» Euskonews 625 2012-05-18-25 (Noiz kontsultatua: 2023-07-27).
* 1 2 3 (Gaztelaniaz) Urrutia Cabrera, Isabel. «'Lide eta Ixidor', la primera ópera infantil en euskera, ya está a la venta» El Correo 2022-10-20 (Noiz kontsultatua: 2023-07-27).
* 1 2 3 «Euskal Opera egitasmoak ‘Lide ta Ixidor’ aurkeztu, iaz ‘Maitena’ berreskuratu ondoren» Amatiño 2022-10-22 (Noiz kontsultatua: 2023-07-27).
* ↑ (Gaztelaniaz) Casares, Emilio; Torrente, Alvaro. (2001). La ópera en España e Hispanoamérica: actas del Congreso Internacional La Opera en España e Hispanoamérica, una Creación Propia. 2 Madrid: Ediciones del ICCMU ISBN 9788489457188. (Noiz kontsultatua: 2023-07-27).
* ↑ Aranberri Mendizabal, Luis. «“Lide ta Ixidor”, 112 urte geroago» Eibar.org 2022-10-23 (Noiz kontsultatua: 2023-07-27).
* 1 2 3 «Lide ta Ixidor» Bilboko Koral Elkartea (Noiz kontsultatua: 2023-07-27).

## Kanpo estekak

* Letra
* Datuak: Q120969194
# Lidewij Welten

Lidewij Welten, (Eindhoven, Herbehereak, 1990eko uztailaren 16a), belar-hockeyan lehiatzen den kirolari herbeheretarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen belar-hockeyan Herbehereetako taldearekin, Argentinaren eta Erresuma Batuaren aurretik.
Taldea, honako hauek osatzen zuten: Felice Albers, Eva de Goede, Xan de Waard, Marloes Keetels, Josine Koning, Sanne Koolen, Laurien Leurink, Frédérique Matla, Freeke Moes, Laura Nunnink, Malou Pheninckx, Pien Sanders, Lauren Stam, Margot van Geffen, Stella van Gils, Caia van Maasakker, Maria Verschoor eta Lidewij Welten-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 01 ! | Emakumezkoa |
| 2012 | Londres Erresuma Batua | 01 ! | Emakumezkoa |
| 2016 | Rio de Janeiro Brasil | 02 ! | Emakumezkoa |
| 2020 | Tokio Japonia | 01 ! | Emakumezkoa |

## Erreferentziak

* ↑ «Lidewij Welten» olympedia.org (Ingelesez)
* ↑ «Lidewij Welten» FIH (Ingelesez)

## Kanpo estekak

* Datuak: Q554799
* Multimedia: Lidewij Welten / Q554799
# Lidergo situazionalaren teoria

Lidergo situazionalaren teoria Paul Hersey eta Ken Blanchard 1970eko hamarkadan garatutako lidergoari buurzko teoria da. Teoria horren arabera, lidergoa aurrera eramateko modu hobezina langileen heldutasunera egokitu behar da. Horrela, lau lidergo eredu bereizten ditu:
* parte hartzea bultzatzen duen liderra: langileekiko harremanak zaindu eta proiektuaren burutzapena bigarren maila batean uzten duena, mendekoen gaitasuna handia eta motibazioa apala denean egokia dena;
* kontrolezko lidergoa: harremanak zaindu nahiz proiektuaren burutzapena nabarmentzen dituena, mendekoen gaitasun apala eta motibazioa handia direnerako egokia;
* eskuordetzazko lidergoa: harremanak eta burutzapena kontrolatzen ez dituena, mendekoen gaitasuna eta motibazioa handiak direnerako egokia dena;
* gainbegiraketazko lidergoa: bereziki burutzapena kontrolatzen duena, mendekoen gaitasuna eta motibazioa txikiak direnerako egokia dena.

## Kanpo estekak

* Datuak: Q1859321
# Lidia Berroeta

Lidia Berroeta de Novoa (Illapel, 1880 – Santiago de Chile, 1943) txiletar eskultorea izan zen, erretratuetan espezializatua. "13ko belaunaldikoa" zen.

## Biografia

Berroetak Arte Ederren Eskolan ikasi zuen Virginio Ariasekin. Bere lanak 1910eko hamarkadaz geroztik hainbat aldiz erakutsi dira, Txileko Santiagoko Erakusketa Ofizialean, non arte plastikorako hainbat sari jaso zituen. Ekuadorko Quitoko Nazioarteko Erakusketan eta Argentinako Buenos Aireseko Nazioarteko Erakusketan ere saritua izan zen. Erretratuen eskultura-karrera oso bat garatu zuen.

## Erreferentziak

* ↑ Instituto Cultural de Provicencia. (2012). Mesa Redonda: La Mujer en la Escultura Chilena. .
* ↑ «Catálogo Exposición nacional Artística Salón de 1908» Catálogo: 21. 1908.

## Kanpo estekak

* Su presencia en el Museo Nacional de Bellas Artes (Gaztelaniaz) - en Artistas Plásticos de Chile
* Sobre la generación del 13 (Gaztelaniaz) - en ArqChile, 2007
* Datuak: Q1505102
# Lidergo

Lidergoa helburu bat lortzearen alde pertsona batek, lider izenekoa, talde batengan duen eragin positiboa da, talde horren gogoa eta batasuna bultzatuz. Lidergo ahalmena ekimenak planteatu, pertsonak bildu eta bateratu, motibatu eta zuzentzeko abileziarekin dago loturik eta funtsezkotzat jotzen da egun enpresa edo bestelako erakundeen garapen eta hazkunderako. Enpresa munduaz gainera, historian zehar pertsonaia asko jo izan dira lidertzat, hala nola Winston Churchill ingeles politikaria, Martin Luther King eskubide zibilen aldeko ekintzailea edo txiroen alde lanean jardun zuen Abbé Pierre apaiza.

## Kanpo estekak

* Lidergoa, Gizapedian.
* Datuak: Q484275
* Multimedia: Leadership / Q484275
# Lidia Andreieva

Lidia Vasilievna Andreieva, errusieraz: Лидия Васильевна Андреева, (Suntar, Sobietar Errepublika Sozialisten Batasuna, 1982ko urriaren 18a - Jakutsk, Errusia, 2016ko martxoaren 18a) errusiar boxeolaria eta kickboxerra izan zen.
Bi aldiz izan zen munduko kickboxing txapeldun (2003 eta 2005) eta behin Europakoa (2006).
2016ko martxoaren 18an hil zen auto istripuan. Alkoholaren eraginpean gidatzen ari zen gidari batek aurkako erreia hartu eta Lidiaren autoaren aurka talka egin zuen.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* 1 2 (Errusieraz) «В ДТП с КамАЗом погибла двукратная чемпионка мира по кикбоксингу Лидия Андреева» NewsYkt 2016-03-18 (Noiz kontsultatua: 2022-05-30).

## Kanpo estekak

* Datuak: Q26215440
# Lidgerwood (Ipar Dakota)

Lidgerwood Ipar Dakotako hiri bat da. Richland konderrian kokatua dago. 2010ean 652 biztanle zituen, 1,71 kilometro koadrotan banatuta.

## Ikus, gainera

* Richland konderria

## Kanpo estekak

* Datuak: Q2443095
* Multimedia: Lidgerwood, North Dakota / Q2443095
# Liadain

Liadain (VII. mendea, Dingle penintsula) poeta irlandarra izan zen.

## Istorioa

IX edo X mendeko Comracc Líadaine ocus Cuirithir istorioaren arabera, Corkaguineyko Liadain poeta gisa bidaiatuz Connacht lurraldera joan zen eta bertan Cuirithir mac Doborchu poeta ezagutu zuen garagardo jaialdi batean.
Cuirithir-ek proposamena egin zion: "Zergatik ez gara elkartzen, o Liadain? Gure semea bikaina izango litzateke". Liadainek honela erantzun zion: "Ez dezagun egin, nire bidaia kaltetuko luke. Baina nire etxera bazatoz, zurekin elkartuko naiz". Gau hartan elkarrekin egin zuten lo eta hurrengo egunean bakoitzak bere bideari ekin zion. Biak berriz elkartu aurretik Liadain monja sartu zen. Ez dago argi maitasuna eta erlijioaren arteko gatazka izan zen ala Liadainek ezkontza atzeratu nahi izan zuen bere potea ibilbidean jarraitzeko.
Bikoteak Saint Cummineren laguntza izpirituala bilatu zuen, baina Cuirithir-ek kastitate-botoa hautsi zuen eta Saint Cumminek beste monastegi batetara desterratu zuen eta Liadainekiko maitasunari uko egitera behartu zuen. Cuirithir-ek itsasoa gurutzatu behar izan zuen eta Liadain bihotza hautsita hil zen.

## Oinarri historikoa

Liadain eta Cuirithir VII mendean bizi izan ziren eta istorioaren oinarrizko pasarteak egiazkoak direla uste da.

## Erreferentziak

* ↑ «Comrac Liadaine ocus Cuirithir 'The Encounter of Liadain and Cuirithir'» lrc.la.utexas.edu (Noiz kontsultatua: 2019-03-10).

## Kanpo loturak

* Liadain and Curithir liburua
* Datuak: Q4260764
# Lialis

Lialis Pygopodidae familiaren barruan sailkatzen den narrasti genero bat da. Australian eta Indonesian bizi dira.

## Espezieak

* Lialis burtonis Gray, 1835
* Lialis jicari Boulenger, 1903

## Kanpo estekak

* Datuak: Q3025303
* Multimedia: Lialis / Q3025303
* Espezieak: Lialis
# Liam (filma)

Liam 2000ko Stephen Frears ingeles zinema zuzendariaren drama filma bat da. Bertan, Ian Hart, Claire Hackett, Anne Reid, Anthony Borrows eta Megan Burns aktoreek antzeztu zuten. Nahiz eta Liverpoolen girotua egon, filmaren istorioa James Joycek bere Dublingo haurtzaroari buruzko idatzitako istorioetan oinarrituta dago.
2000ko irailaren 4an Veneziako Mostran estreinatu zen. Filmak gaiari dagokionez garai hartan ere estreinatu eta Alan Parkerrek zuzendutako Angela's Ashes ("Angelaren Errautsak") filmarekin antzekotasun handia du.

## Argumentua

Oharra: Atal honek istorio osoa edo amaiera argitzen du.
1930eko hamarkada, Erresuma Batuko Liverpool hiria. Irlandar familia katoliko apal batetako kideak bizitzaren ostopoez gain aurrera egiten saiatzen dira. Liam mutikoa, senide txikiena, oraindik eskolarara doa. Haren ama emakume maitagarria da, eta aita gizon arduratsua, Depresio Handiaren garai latzean lana izateaz erabat harro dagoena. Liamen anaiek ere euren lanaz familiari dirua ematen diote. Krisialdia hiriko portura iristean, aita lanik gabe geldituko da, eta orduan familiak langabeziaren ondorio latzak pairatu beharko ditu.

## Aktoreak

* Ian Hart: Aitatxo
* Claire Hackett: Amatxo
* Anthony Borrows: Liam
* David Hart: Con
* Megan Burns: Teresa
* Anne Reid: Abernathy andrea

## Ikus gainera

* Angela's Ashes (1999)

## Kanpo estekak

* Liam filmaren IMDBko fitxa irakurgai (Ingelesez)
* Datuak: Q1822645
* Multimedia: Liam (film) / Q1822645
# Liam Cunningham

Liam Cunningham (1961eko ekainaren 2a, East Wall, Dublin) irlandar aktore bat da.
15 urterarte oinarrizko heziketa egin eta ondoren lanbide heziketan elektrizitate adarra ikasi zuen. 1980ko hamarkadan hiru urtez Zinbauen safari parkeko elektrizitate mantenu lanetan aritu zen. Irlandara itzuli ostean, bere lanbideaz aski nazkaturik, antzezpenan buru-belarri hasi zen, tokian-tokiko antzokietan antzeztuz.
Berak antzeztutako filma ospetsuenen artean honako hauek daude: A Little Princess, First Knight, Jude, Dog Soldiers, The Wind that Shakes the Barley, Harry Brown, Clash of the Titans, The Guard. Aldiz, BBC One kateko Outcats telesailean ere agertu zen. 2012an Game of Thrones telesaila ospetsuaren 2. denboralditik aurrera Davos Seaworth pertsonaia antzeztu zuen.

## Kanpo estekak

* Liam Cunningham aktorearen IMDBko fitxa irakurgai (Ingelesez)
* Datuak: Q460572
* Multimedia: Liam Cunningham / Q460572
# Liam Corrigan

Liam Corrigan (1997ko irailaren 11) arraunlari estatubatuarra da.
Gizonezkoen zortziko ekitaldian hartu zuen parte 2020ko Udako Olinpiar Jokoetan AEBko taldearekin, eta 4. postuan amaitu zuen lehia. 2022ko "The Boat Race-ean" Oxfordeko talde irabazlearen parte izan zen Corrigan.
2024ko Udako Olinpiar Jokoetan, Parisen, urrezko domina irabazi zuen Corriganek, lemazain gabeko laukoan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Lemazain gabeko laukoa |
| Munduko Txapelketak ||||
| 2023 | Belgrad | 02 ! | Lemazain gabeko laukoa |

## Erreferentziak

* ↑ «CORRIGAN Liam» Olympics.com 2024.
* ↑ «Liam Corrigan» Olympedia.
* ↑ «Rowing - Heat 1 Results» Tokyo 2020.
* ↑ Boat Race 2022: BBC coverage guide as Oxford and Cambridge race on the River Thames. BBC Sport 30 March 2022.
* ↑ Shinn, Peggy.

## Kanpo estekak

* Datuak: Q107649393
# Liaison (telesaila)

Liaison franko-britainiar telesaila da, Virginie Bracek Apple TV+erako sortua.

## Sinopsia

Oharra: Atal honek istorio osoa edo amaiera argitzen du.
Garai batean maitale izandako zerbitzu sekretuetako bi agente dira istorio honetako protagonistak. Euren helburua: nazioartean zibererasoak gauzatzen hasi den talde bat atzematea.

## Aktoreak

* Vincent Cassel : Gabriel Delage
* Eva Green : Alison Rowdy
* Peter Mullan : Richard Banks
* Gérard Lanvin : Dumas
* Thierry Frémont : Frantziako presidentea
* Daniel Francis : Albert Onwori
* Stanislas Merhar : Didier Taraud
* Patrick Kennedy : Mark Bolton
* Irène Jacob : Sophie Saint-Roch
* Laëtitia Eïdo : Sabine Louseau
* Eriq Ebouaney : Bob Foret
* Bukky Bakray : Kim Onwori
* Aziz Dyab : Samir
* Marco Horanieh : Walid Hamza
* Lyna Dubarry : Myriam
* Laetitia Clément : Nathalie
* Olivia Popica: Hobbs tenientea
* Patrick Malahide : Jack Rowdy
* Sophie Reyne : Nanny Elena
* Yan Tual : Mitzia
* Tchéky Karyo : Miller

## Erreferentziak

* ↑ «Parisko zibererasoak 'brexit' osteko aroan» Berria 2023-02-25 CC BY-SA 4.0 lizentziapean.

## Kanpo estekak

* Datuak: Q107643398
# Liam

Liam (euskaraz idazten den gisa ahoskatzen da, hots, Liam edo Liem azken bokal horren ahoskera a/e artean dagoelarik) irlandar jatorriko gizonezko izena da. Euskaraz bere parekidea Gilen litzateke. Berez, Willahelm izen frankoa edo ingelesezko William, Will edo Bill izenen irlanderazko aldaera Uilliam da, eta Liam izen horren laburdura litzateke.

## Izena daramaten pertsonak

* Liam O'Flaherty, (1986-1984), irlandar idazlea.
* Liam Cosgrave, (1920), Irlandako Errepublikako Taoiseach ohia eta politikaria.
* Liam O'Flynn, (1945), uilleann pipes gaita jole irlandarra.
* Liam Neeson, (1952), irlandar aktorea.
* Liam Ó Maonlaí, (1964), irlandar abeslari eta musikaria.
* Liam Gallagher, (1972), Oasis taldeko abeslari ingelesa.

## Kanpo estekak

* Datuak: Q1822658
* Multimedia: Liam (given name) / Q1822658
# Liam Cosgrave

Liam Cosgrave (irlanderaz Liam Mac Cosgair; 1920eko apirilaren 13a - Dún Laoghaire, 2017ko urriaren 4) Fine Gael alderdiko irlandar politikaria izan zen. 1973 eta 1977 bitartean Irlandako Errepublikako Taoiseacha (gobernu burua) izan zen, bai eta Kanpo-Arazoetarako Ministaria 1954-1957 bitartean. 1922 eta 1932 bitartean Irlandako Estatu Askearen Gobernu Burua izan zen. William T. Cosgrave politikariaren semea zen.
Liam Cosgravek 1943an hasi zuen bere politika ibilbidea eta bere legebiltzarreko jarlekua 1981 urterarte gorde izan zuen.

## Kanpo estekak

* Liam Cosgraveren hauteskundeetako emaitzak. ElectionsIreland.org webgunean (Ingelesez)
* Datuak: Q381661
* Multimedia: Liam Cosgrave / Q381661
# Liptovský Michal

Liptovský Michal Eslovakiako udalerri bat da, Ružomberokeko barrutian kokatuta. 1,59 km²ko azalera du eta 300 biztanle 2017ko datuen arabera.

## Historia

Idatzizko lehen aipamena 1331. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q378029
* Multimedia: Liptovský Michal / Q378029
# Liptovský Peter

Liptovský Peter Eslovakiako udalerri bat da, Liptovský Mikuláško barrutian kokatuta. 6,12 km²ko azalera du eta 1352 biztanle 2017ko datuen arabera.

## Historia

Idatzizko lehen aipamena 1286. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1043192
* Multimedia: Liptovský Peter / Q1043192
# Liptovský Trnovec

Liptovský Trnovec Eslovakiako udalerri bat da, Liptovský Mikuláško barrutian kokatuta. 27,45 km²ko azalera du eta 551 biztanle 2017ko datuen arabera.

## Historia

Idatzizko lehen aipamena 1283. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1072522
* Multimedia: Liptovský Trnovec / Q1072522
# Liptovský Ondrej

Liptovský Ondrej Eslovakiako udalerri bat da, Liptovský Mikuláško barrutian kokatuta. 4,69 km²ko azalera du eta 616 biztanle 2017ko datuen arabera.

## Historia

Idatzizko lehen aipamena 1332. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1044708
* Multimedia: Liptovský Ondrej / Q1044708
# Lipuita

Lipuita mineral bat da.

## Ezaugarriak

Lipuita elementu kimiko mineralaren formula kimikoa hau da: ${\ce {KNa8Mn3+5 Mg0.5[Si12O30(OH)4](PO4)O2(OH)2*4H2O}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Lipuite: Mineral information, data and localities.» www.mindat.org (Noiz kontsultatua: 12-05-2019).
# Lipusz udalerria

Lipusz Poloniako Pomeraniako voivoderriko landa-udalerri bat da, Kościerzyna barrutian kokatuta. 108,95 km²ko azalera du eta 2017ko datuen arabera 3667 biztanle zituen.

## Kanpo estekak

* Udalaren webgunea
* Datuak: Q2355525
* Multimedia: Gmina Lipusz / Q2355525
ieaPomeraniako voivoderriko udalerriak :
# Liptovský Mikuláš

Liptovský Mikuláš Eslovakiako udalerri bat da, Liptovský Mikuláško barrutian kokatuta. 70,11 km²ko azalera du eta 31461 biztanle 2017ko datuen arabera.

## Historia

Idatzizko lehen aipamena 1286. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q272040
* Multimedia: Liptovský Mikuláš / Q272040
# Liptovský Ján

Liptovský Ján Eslovakiako udalerri bat da, Liptovský Mikuláško barrutian kokatuta. 67,77 km²ko azalera du eta 1073 biztanle 2017ko datuen arabera.

## Historia

Idatzizko lehen aipamena 1327. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q949027
* Multimedia: Liptovský Ján / Q949027